Inimesed on  leiutanud kummalise elustiili. Ise vedeled kodus toolis ja sinu nukk käib sinu juhatusel mööda linna asju ajamas. Õue sul asja pole. Poes käib ka sinu surrogaat. Noh sotsiaalkeskkonna Second Life füüsiline mudel. Kui jääd autoalla, siis on kaskolaks ja ostad uue nuku. Ise lesid kodus edasi ja rasvud. Päris pentsik aga miks mitte. Eile esimest korda elus marsuuttaksoga koju sõites tundsin ennast samamoodi nagu Bruce Willis esimest korda ilma surrogaadita õue astudes. Ebameeldivalt. Bruce Willise "nukk" oli  päris ägedalt kujundatud. Kelmikas blond tukk ja puha. Film ise oli selline majanduslanguse I Robot. Effekte ja möllu oli vähevõitu. Aga võibolla see ongi parem. Kuigi mõned kogemused inimestel selle filmi kohta on pigem negatiivsed, siis mulle vist isegi lausa meeldis. Hea lihtne ja lollikindel ameerika film.    6.